**Обавештење о Јавном конкурсу за доделу подстицајних средстава из буџета општине Ариље за набавку нове пољопривредне опреме, механизације и сточног фонда  у 2023. години**

Општина Ариље обавештава пољопривреднике  да је Јавни конкурс за доделу подстицајних средстава из буџета општине Ариље за набавку нове пољопривредне опреме, механизације и сточног фонда  у 2023. години (у даљем тексту: Јавни конкурс) објављен дана 13.11.2023. године  на званичној интернет презентацији општине Ариље и на огласној табли општине Ариље.

Конкурс је отворен до утрошка планираних средстава, а најкасније до 28. Новембра 2023.године. Пријаве пристигле на адресу Општинске управе након 28.11.2023. године неће бити предмет разматрања.

Право учешћа на Јавном конкурсу имају носиоци активних пољопривредних газдинстава који су купили  пољопривредну опрему, механизацију и сточни фонд  од 01.01.2023. године до датума трајања Јавног конкурса.

Захтев се подноси предајом у затвореној коверти на писарници Општинске управе општине Ариље (Светог Ахилија 53, 31230 Ариље) или слањем поштом на наведену адресу.

Сва потребна документација и обрасци могу се преузети са интернет презентације општине Ариље [www.arilje.org.rs](http://www.arilje.org.rs/) или у Одељењу за инвестиције, јавне набавке и развојне пројекте, Општинске управе Ариље, у току трајања Јавног конкурса, сваког радног дана од 08 до 14 часова у (зграда Општинске управе општине Ариље, Светог Ахилија 53, 31230 Ариље, канцеларија број 12).

Све додатне информације у вези са конкурсом могу се добити путем телефона 064/847-9-375.